7. ΝΟΜΟΘΕΤ. ΔΙΑΤΑΓΜΑ υπ’ αριθ. 4434 της 11/12 Νοεμ. 1964 (ΦΕΚ Α΄ 217) Περί συμπληρώσεως διατάξεων αφορωσών εις την λειτουργίαν του Ιδρύματος Κρατικών Υποτροφιών. Άρθρ.1.-(Προστίθεται εδάφιον εις παρ. 2 άρθρ. 1 Α.Ν. 1825/1951). Άρθρ.2.-1.Δια πράξεως της Εκτελεστικής Επιτροπής του Ιδρύματος Κρατικών Υποτροφιών δύνανται να οργανούνται ειδικοί κύκλοι μαθημάτων εις εκτέλεσιν του άρθρ. 1, παρ. 2 του Α.Ν. 1825/51 ως αντικατεστάθη υπό του άρθρ. 51 του Ν.Δ. 3971/59 και συμπληρούται δια του άρθρ. 1 του παρόντος Ν.Δ/τος. Η εκλογή του διδάσκοντος προσωπικού εξ Ελλάδος ή εξ αλλοδαπής, εξ ημεδαπών ή εξ αλλοδαπών, γίνεται δι’ αποφάσεως του Υπουργού Εθνικής Παιδείας και Θρησκευμάτων μετά γνώμην της Εκτελεστικής Επιτροπής του Ιδρύματος Κρατικών Υποτροφιών. Δια κοινής αποφάσεως των Υπουργών Παιδείας και Οικονομικών, καθορίζονται και τα της αποζημιώσεως του διδάσκοντος προσωπικού, ως και αι λοιπαί δαπάναι διδασκαλίας και ασκήσεων των υποτρόφων. 2.Δια πράξεων της Εκτελεστικής Επιτροπής του Ιδρύματος Κρατικών Υποτροφιών θέλουσι καθορισθή αι λεπτομέρειαι δια την εφαρμογήν της προηγουμένης παραγράφου. Άρθρ.3.-1.Το Ίδρυμα Κρατικών Υποτροφιών ανάγεται από της ισχύος του παρόντος εις αποκεντρωμένην δημοσίαν υπηρεσίαν και εξακολουθεί διεπόμενον υπό πασών των περί αυτού ισχυουσών διατάξεων. 2.Οι υπηρετούντες τακτικοί υπάλληλοι του Ιδρύματος Κρατικών Υποτροφιών καθίστανται δημόσιοι υπάλληλοι και διέπονται υπό των Νόμων των αφορώντων τους δημοσίους υπαλλήλους. Η μισθοδοσία του προσωπικού του Ι.Κ.Υ. βαρύνει τον προϋπολογισμόν αυτού. Ο προδιαδραμών χρόνος υπηρεσίας παρά τω Ι.Κ.Υ. θεωρείται δια πάσαν περίπτωσιν ως χρόνος δημοσίας υπηρεσίας, ιδία δε ως προς τα δικαιώματα και τας υποχρεώσεις έναντι του Ταμείου Προνοίας Δημοσίων Υπαλλήλων, του Μετοχικού Ταμείου Πολιτικών Υπαλλήλων και του Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων, εις α το μόνιμον προσωπικόν θεωρείται υπαγόμενον εξ υπαρχής. Δια κοινής αποφάσεως των Υπουργών Παιδείας, Οικονομικών και Εργασίας καθορισθήσεται ο τρόπος αποδόσεως υπό των ενδιαφερομένων εις τα Ταμεία ταύτα των υποχρεώσεών των δια τον προδιαδραμόντα χρόνον. Εξεδόθη η υπ’ αριθ. 105/Υ.2. της 21 Ιαν./5 Φεβρ. 1966 (ΦΕΚ Β΄ 63) απόφ. Υπ. Παιδείας, Οικονομικών και Εργασίας, περί ρυθμίσεως του τρόπου εξοφλήσεως των οφειλομένων εις το Ταμείον Προνοίας Δημοσ. Υπαλλήλων εισφορών υπό του προσωπικού του ΙΚΥ. Άρθρ.4.-1.Το άρθρ. 8 του Α.Ν. 1825/1951 «περί συστάσεως Ιδρύματος Κρατικών Υποτροφιών» ως ετροποποιήθη και συνεπληρώθη μεταγενεστέρως, καταργείται. 2.Τα του τρόπου χορηγήσεως υποτροφιών εις μαθητάς της πέμπτης και της έκτης τάξεως των δημοτικών σχολείων, εις μαθητάς Ελληνικών Σχολείων Μέσης Εκπαιδεύσεως και εις σπουδαστάς Ανωτέρων και Ανωτάτων Σχολών εν Ελλάδι, τόσον κατά την είσοδον εις την εκάστοτε βαθμίδα εκπαιδεύσεως όσον και κατά τα ενδιάμεσα έτη σπουδών καθορίζονται δια Β.Δ/των εκδιδομένων προτάσει των Υπουργών Εθνικής Παιδείας και Θρησκευμάτων και Οικονομικών μετά γνώμην της Εκτελεστικής Επιτροπής του Ιδρύματος Κρατικών Υποτροφιών. Άρθρ.5.-1.Εις εκπαιδευτικούς υπαλλήλους αρμοδιότητος Υπουργείου Εθν. Παδείας και Θρησκευμάτων τυγχάνοντος υποτροφίας του Ιδρύματος Κρατικών Υποτροφιών προς μετεκπαίδευσιν εις το εξωτερικόν, χορηγείται εκπαιδευτική άδεια κατά τα ισχύοντα δια τους υποτρόφους του Ιδρύματος, τους μετεκπαιδευομένους εις το εξωτερικόν. 2.Δημόσιοι υπάλληλοι τυγχάνοντες υποτροφίας εκ του Ι.Κ.Υ. δεν ανακαλούνται προ του τέρματος των σπουδών των, εφ’ όσον η εκπαίδευσίς των θεωρείται επιτυχής, παρά μόνον εις εξαιρετικάς περιπτώσεις, κατόπιν αποφάσεως του Υπουργικού Συμβουλίου τη εισηγήσει του αρμοδίου Υπουργού. 3.Ο αναγραφόμενος εις την παρ. 5 του άρθρ. 6 του Ν.Δ. 4379/1964 Νόμος υπ’ αριθ. 3215/1951, διορθούται εις το ορθόν «Νόμος υπ’ αριθ. 3215/1955». Άρθρ.6.-Δια Β.Δ/των εκδιδομένων προτάσει του Υπουργού Εθνικής Παιδείας και Θρησκευμάτων και του κατά περίπτωσιν αρμοδίου Υπουργού, ρυθμίζονται τα των προσόντων και τα των επαγγελματικών δικαιωμάτων των αποφοίτων των Τεχνικών και Επαγγελματικών Σχολών πάσης ειδικότητος και βαθμίδος, πλην της Ανωτάτης, των υπαγομένων εις την αρμοδιότητα του Υπουργείου Εθνικής Παιδείας. Δια της παρ. 2 άρθρ. 10 Νόμ. 4483/1965 (τόμ. 13, σελ. 178,07) το άνω άρθρ. 6 κατηργήθη καθ’ όσον αφορά τους αποφοίτους Τεχνικών Σχολών Υπ. Βιομηχανίας. Άρθρ.7.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. (Μετά την σελ. 1088(α) Σελ. 1088,01 Τεύχος 452-Σελ. 53 ΄Ιδρυμα Κρατικών Υποτροφιών 31.Ο.α.7 